Den 73-årige Kirsten Andersen fra Frederikshavn er fundet i nogenlunde god behold - nemlig med en brækket arm, men ellers ved godt mod.

Kirsten Andersen fra Frederikshavn forlod sit bofællesskab på Bangsbovej klokken 9 i morges, men blev ved 20-tiden fundet i et skovområde nær Vrangbæk syd for Frederikshavn. Hun var tidligere på dagen set gå ind i skoven af nogle lokale. Og da de hørte efterlysningen af hende i presse, gik de ud med deres hun for at lede efter hende. Og fandt hende omkring 500 meter inde i skoven. På et sted, hvor politiet næppe var begyndt at lede.